ЗАПОВЕД

**№ ПО-09-380-1/ 15.01.2020 г.**

На основание чл. 62 от Административно - процесуалния кодекс, чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от комисията, назначена със Заповед № РД-04-92/31.07.2019г., на Директора на ОД „Земеделие”- гр. Добрич за землището на **с. Бенковски ЕКАТТЕ 03860**, общ. Добричка, обл. Добрич, поради констатирана техническа грешка

**И З М Е Н Я М**

Заповед **№ ПО-09-380/08.10.2019 г.,** с която са разпределени масивите за ползване в землището на **с. Бенковски ЕКАТТЕ 03860**, общ. Добричка, обл. Добрич и чиято неразделна част са окончателният регистър, регистър на имотите по чл.37в, ал.3, т.2 от ЗСПЗЗ и карта на ползването, поради констатирана техническа грешка в частта на общата площ на разпределените масиви за ползване и броя на ползвателите.

След изменението на заповедта да се чете:

Разпределям масивите за ползване в землището на **с. Бенковски ЕКАТТЕ 03860,** общ.Добричка, обл.Добрич с обща площ от 20534,715 дка, между 49 бр. ползвателя.

В доклада на комисията, в окончателния регистър и картата на ползване се заличава ползвател Нихат Мехмед Изет, като на негово място за ползвател на масив за ползване № 350 с площ 5,000 дка и масив № 153 с площ 7,500 дка се вписва „Бенковски Агро“ ЕООД.

 В доклада на комисията, в окончателния регистър и картата на ползване от масив № 198 с площ 215,500 дка с ползвател „Бенковски Агро“ ЕООД, се изключват имоти с номера № 119099 и № 119100.

В останалата си част Заповед **№ ПО-09-380/08.10.2019 г.,** остава непроменена.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич, пред съответния Районен съд.

Копие от заповедта да бъде връчено на началника на ОСЗ Добричка, кмета на с. Бенковски и кмета на община Добричка.

**инж. ДЕСИСЛАВА ИВАНОВА**

*Директор ОД “Земеделие”*